open-index/open-wikipedia-markdown huggingface dataset:
צעצוע של סיפור בקיצור

**צעצוע של סיפור בקיצור** (באנגלית: **Toy Story Toons**) היא סדרת סרטים קצרים באנימציה ממוחשבת המבוססים על הזיכיון "צעצוע של סיפור". הסרטים מתרחשים באופן כרונולוגי אחרי הסרט "צעצוע של סיפור 3", בביתה של בוני, שאנדי העביר אליה את צעצועיו. הסרטים "חופשה בהוואי" ו"פעמיים באז בבקשה" הופצו בשנת 2011, והסרט "חיית מסיבות" הופץ בשנת 2012. הסרטים הקצרים הוצגו בהתחלה לפני הקרנת סרטי דיסני, ומאוחר יותר שודרו בערוץ דיסני. סרט רביעי בשם "Mythic Rock" היה מתוכנן להיות משודר בשנת 2013.

## הסרטים
### חופשה בהוואי

הסרט בוים על ידי גארי ריידסטרום והוקרן לראשונה בארצות הברית ב-24 ביוני 2011 לפני הקרנת הסרט "מכוניות 2".

חופשת החורף של בוני הגיע, ולכן היא נוסעת לחופשה להוואי למשך שבוע יחד עם אימה. הצעצועים שמחים לקבל שבוע של חופש בלי בוני, אבל מסתבר שברבי וקן גם רצו להצטרף לחופשה, ולכן הם התחבאו בתיק הגב של בוני במטרה להגיע דרכו להוואי איתה. לצערו של קן, בוני משאירה את תיק הגב שלה בחדרה ולא לוקחת אותו להוואי. ברבי מספרת לוודי שקן תכנן כל פרט בחופשה, ואפילו תכנן את המקום בהוואי בו הם יתנשקו בפעם הראשונה, דבר הגורם לצעצועים ליצור הוואי פרטית רק בשביל ברבי וקן. לאחר מספר "הרפתקאות" שהם עברו בהוואי, קן וברבי מתנשקים לראשונה בשלג בעת זריחת השמש, כפי שקן תכנן שיקרה בהוואי. בסיום הסרט, ברבי וקן מחליקים לתוך הקרח, ושאר הצעצועים נאלצים לייבש את קוביית הקרח הענקית בה הם נתקעו.

### פעמיים באז בבקשה

הסרט בוים על ידי אנגוס מקליין והוקרן לראשונה בארצות הברית ב-23 בנובמבר 2011 לפני הקרנת הסרט "החבובות".

במסעדת מזון מהיר נמצאת גרסה מוקטנת של באז שנות-אור, אשר מחליפה את מוקמו בתוך תיקה של בוני. כשחבריו של באז האמיתי מגלים את זה הם עושים הכל בשביל להציל אותו, בזמן שבאז תקוע במפגש רעים עם צעצועי ארוחות ילדים שננטשו במסעדה.

### חיית מסיבות

הסרט בוים על ידי מארק וולש והוקרן לראשונה ב-14 בספטמבר 2012 לפני הסרט "מוצאים את נמו" שהוקרן מחדש בגרסת תלת-ממד.

רקס, בובת הדינוזאור, מוצא את עצמו נשאר מאחור בחדר האמבטיה. בחדר האמבטיה, רקס מתיידד עם צעצועי האמבטיה של בוני, שם הם עורכים מסיבה מוזיקלית.

## הדמויות והמדבבים

## ראו גם
* צעצוע של סיפור (זיכיון)

## קישורים חיצוניים
* 

קטגוריה:סדרות סרטי אנימציה
קטגוריה:סרטים קצרים של פיקסאר
קטגוריה:צעצוע של סיפור
קטגוריה:דיסני ג'וניור: סדרות
גאורג, דוכס מקלנבורג

**גאורג, דוכס מקלנבורג** (בגרמנית: **Georg Herzog zu Mecklenburg**; 5 באוקטובר (לפי הלוח היוליאני 22 בספטמבר) 1899 – 6 ביולי 1963), היה ראש בית מקלנבורג-שטרליץ משנת 1934 עד מותו. דרך אביו, הוא היה צאצא של פאבל הראשון, קיסר רוסיה.

## ביוגרפיה
גאורג נולד באורניינבאום, רוסיה, והיה הילד הצעיר והבן היחיד של גאורג אלכסנדר, דוכס מקלנבורג-שטרליץ ואשתו המורגנטית נטליה פיודרובנה ואנלריאסקיה, רוזנת קרלוב, בתו של פיודור ארדאליונוביץ' ואנלריאסקי ומריה פיודורובנה אובארובה, ועם לידתו קיבל את התואר רוזן קרלוב, אותה קיבלה אמו ב-18 במרץ 1890 על ידי דוד בעלה פרידריך וילהלם, הדוכס הגדול של מקלנבורג-שטרליץ. כאשר אביו נפטר בשנת 1909, דודו, קרל מיכאל, דוכס מקלנבורג מונה לאפוטרופוס על גאורג ואחיותיו קתרינה, מריה ונטליה על ידי אדולף פרידריך החמישי, הדוכס הגדול של מקלנבורג-שטרליץ. לאחר מהפכת אוקטובר בשנת 1917 גאורג ומשפחתו ברחו מרוסיה לצרפת, ומשם עברו לגרמניה.

ב-11 בספטמבר 1928 גאורג אומץ על ידי דודו, הדוכס קרל מיכאל, אשר היה ראש בית מקלנבורג-שטרליץ. האימוץ אושר בבית המשפט במאלצ'ין ב-5 באוקטובר 1928, וכתוצאה מכך, הוא הפך ליורש של דודו, ואימץ את שם המשפחה של מקלנבורג. בעקבות האימוץ, גאורג קיבל את התואר דוכס מקלנבורג עם סגנון הוד מעלתו. זו אושרה על ידי הראש של שושלת רומנוב, הדוכס הגדול קיריל ולדימירוביץ' ב-18 ביולי 1929, וכן הוכרה ב-23 בדצמבר על ידי פרידריך פרנץ הרביעי, הדוכס הגדול של מקלנבורג-שוורין. גאורג למד מדעי המדינה באוניברסיטת פרייבורג, וקיבל תואר דוקטור לכלכלה ומדעי החברה.

ב-6 בדצמבר 1934 מת דודו, הדוכס קרל מיכאל, וגאורג ירש את תאריו כראש בית מקלנבורג-שטרליץ. הוא חי עם משפחתו בארמון רמפלין עד אפריל 1940, כאשר החלק העיקרי של הארמון נשרף. לאחר מכן עברה המשפחה לגרונוואלד, שם הם חיו עד שהבית שלהם נהרס בהפצצה של בעלות הברית בפברואר 1944. באוגוסט 1944, גאורג נעצר על ידי הגסטפו ונשלח לזקסנהאוזן על ידי הנאצים, שם הוא נשאר עד פברואר 1945. בעקבות שחרורו, הדוכס גאורג ומשפחתו עברו לזיגמרינגן בהזמנתה של מרגרטה קרולה, נסיכת סקסוניה (אשתו של פרידריך, נסיך הוהנצולרן) בחודש מרץ 1945.

ב-18 בדצמבר 1950 בית מקלנבורג-שוורין אישר את ההחלטות שנעשו בשנת 1929 לגבי התואר של גאורג, והוא קיבל את הסגנון של הוד מעלתו, ואושר מעמדו כראש בית מקלנבורג-שטרליץ. באותו הזמן, בוטל התואר רוזן קרלוב שהיה לו.

ב-6 ביוני 1963 מת גאורג בזיגמרינגן, גרמניה כתוצאה מהתקף לב, ובנו הבכור גאורג אלכסנדר, דוכס מקלנבורג ירש את תאריו.

## משפחתו
ב-7 באוקטובר 1920 התחתן גאורג בז'נבה, שווייץ עם אירינה מיכאילובנה רייבסקיה, הרוזנת טולסטוי, אלמנתו של הרוזן אלכסנדר מיכאילוביץ' טולסטוי ובתם של מיכאל ניקולאייביץ' רייבסקי והנסיכה מריה גריגורייבנה גגארינה, אשר הייתה מצאצאיו של גריגורי פוטיומקין, ונולדו לו ממנה ארבעה ילדים:
* גאורג אלכסנדר, דוכס מקלנבורג (1921–1996), התחתן עם אילונה, ארכידוכסית אוסטריה.
* אלכסנדר, דוכס מקלנבורג (1922).
* הלנה, דוכסית מקלנבורג (1924–1962), התחתנה עם סייד חסן כאמיל.
* קרל גרגור, דוכס מקלנבורג (1933–2018), התחתן עם מריה מרגרטה, נסיכת הוהנצולרן (בתו של פרנץ יוזף, נסיך הוהנצולרן-אמדן).

במאי 1956 התארס גאורג עם שרלוטה, ארכידוכסית אוסטריה, בתם הצעירה של קרל הראשון, קיסר אוסטריה וזיטה, נסיכת בורבון-פארמה. הם נישאו בטקס אזרחי ב-21 ביולי 1956 בפקינג, גרמניה ובטקס דתי ארבעה ימים מאוחר יותר, אולם לא היו להם ילדים.

## אילן יוחסין

## קישורים חיצוניים

## הערות שוליים

קטגוריה:גרמנים שנולדו ב-1899
קטגוריה:גרמנים שנפטרו ב-1963
אנגרסק

**אנגרסק** (ברוסית: **Ангарск**) היא עיר ברוסיה הנמצאת במחוז אירקוטסק והעיר השלישית באוכלוסייתה במחוז.

## היסטוריה
העיר נוסדה בשנת 1948, וקיבלה את מעמדה כעיר בתאריך ה 30 במאי 1951. היא הוקמה על ידי חיילים מן הצבא האדום לאחר מלחמת העולם השנייה.

## כלכלה
באנגרסק יש את אזור התעשייה הגדול ביותר באסיה. הוא כולל מפעלים פטרוכימיים מורכבים. אנגארסק מארחת גם מרכז בינלאומי של מחזור דלק גרעיני, אשר יהיה אחד ממרכזי ההעשרה הרוסיים הראשונים שיוצבו תחת אמצעי ביטחון של סבא"א. אנגרסק היא גם האתר לבנק דלק גרעיני, בעקבות החלטה של סבא"א בנובמבר 2009; עבודה עם רוסיה, סבא"א הקימה בנק זה כדי לספק דלק במחיר השוק למדינות החברות כמו הגנה מפני שיבושי אספקה אפשריים.

בשנת 2005, זכתה אנגרסק בפרס הראשון בתחרות ארצית לפיתוח המהיר ביותר של שירותים ציבוריים.

## תחבורה
העיר מחוברת ברכבת הטרנס-סיבירית. חשמליות, אוטובוסים ומרשרוטקות (מוניות מנותבות/ מוניות שירות) הן אמצעי התחבורה הציבורית בעיר.
ממוזער|תחנת הרכבת באנגרסק

## חינוך ותרבות
העיר היא ביתם של מוזיאון אנגרסק לשעונים, מוזיאון אנגרסק לניצחון, והאקדמיה הטכנית הלאומית של אנגרסק.

## ערים תאומות
אנגרסק היא עיר תאומה של הערים:
* 
* 
* 
* 

## קישורים חיצוניים

* 
* 

קטגוריה:יישובים שהוקמו ב-1948
קטגוריה:מחוז אירקוטסק: ערים
קטרפילר 789

**קטרפילר 789** (באנגלית: **Caterpillar 789**) היא משאית עפר ענקית בתצורת "משאית מחצבה" מתוצרת יצרנית המנועים וציוד מכני הנדסי האמריקאית **[[קטרפילר]]** אשר מיוצרת משנת 1986 ועד היום בארצות הברית.

## משאית מחצבה
"משאית מחצבה" או "משאית מכרות" היא משאית רכינה גדולה מאוד שתוכננה במיוחד עבור מכרות, מחצבות ועבודות עפר בקנה מידה גדול. בשל גודלה הרב היא לא מורשית לנוע בכבישים אלא רק בשטח העבודה. משאיות אלו מכונות לעיתים "Monster Truck" בשל גודלן הרב, אך שמן התקני הוא "Haul Trucks".

## "קטרפילר 789"
* לנהג מספר מנגנונים להאט או לעצור את הרכב. ליד דוושת הבלם המסורתית יש דוושת רגל שנייה להפעיל מערכת בלימה משנית. בנוסף יש מנוף בצד ימין של ההגה, המכונה "retarding brake", המשמש לבלימה פחות אינטנסיבית.
* עקב מבנה הרכב המיוחד, לנהג "שטח ראייה מת" (המרחב אותו לא רואה הנהג) ולכן בין אמצעי הבקרה של הרכב: מצלמת טלוויזיה במעגל סגור.
* תא הנהג ממוקם בחלק הקדמי השמאלי.
* 6 צמיגים, קוטר צמיג 3.7 מטר. עלות החלפת צמיג - 50,000 דולר.
* צמיגים: 37.00-R57.
* הספק מערכת חשמל - 24 ואט.

### דגמים
* "קטרפילר 789".
* "קטרפילר 789C".
* "קטרפילר 789D".

## תמונות

קובץ:Caterpillar 789B.JPG | "קטרפילר 789"
קובץ:Caterpillar 789C -2.jpg | "קטרפילר 789"
קובץ:Hitachi Excavator Loads Coal.png | "קטרפילר 789"
קובץ:Carrière Kef Eddour.jpg | "קטרפילר 789" - מבט מאחור
קובץ:Caterpillar 789C.jpg | "קטרפילר 789" - מבט מלפנים


## ראו גם
* קטרפילר
* קטרפילר 740
* קטרפילר 777

## קישורים חיצוניים

* 
* 

## הערות שוליים

קטגוריה:כלי רכב 6 גלגלים ויותר
קטגוריה:כלי רכב אמריקאיים
קטגוריה:משאיות
קטגוריה:משאיות עפר
משאית מחצבה 789
קטגוריה:כלי רכב שהושקו ב-1986
מחוז ירושלים (סדרת טלוויזיה)

**מחוז ירושלים** היא תוכנית מציאות תיעודית ישראלית ששודרה מ-19 במאי 2019 בכאן 11. הסדרה עוקבת אחר פעילותם של שוטרי יחידות המודיעין, הבילוש, יס"מ אופנועים ומשמר הגבול במחוז ירושלים של משטרת ישראל. הסדרה זכתה להצלחה עצומה עם קרוב למיליון צפיות בכל פרק ביוטיוב ובכל פלטפורמות ה-VOD בישראל. בעקבות בידוי עובדות בסדרה, היא הוסרה מהאינטרנט.

## סקירת הסדרה

## משתתפים

## פרקים

## הצלחת הסדרה
למרות נתוני מדרוג נמוכים בטלוויזיה, בתאגיד השידור ייחסו הצלחה גדולה בצפייה בסדרה בדיגיטל. על פי נתונים שפרסם תאגיד השידור כאן, כ-930,000 אנשים צפו בתוכנית בטלוויזיה, מעל מיליון צפיות ב-VOD וכ-6.5 מיליון צפיות בערוץ היוטיוב של כאן דיגיטל. לפי התאגיד, "מחוז ירושלים" היא הסדרה הנצפית ביותר של תאגיד השידור מאז הקמתו.

## בדיות בסדרה
בפרק האחרון של העונה הראשונה תועדה מציאת רובה M16 מקוצר במהלך חיפוש במרתף בבית משפחה בשכונת עיסאוויה. באוגוסט 2019 חשף ניר חסון ב"הארץ", כי הנשק נשתל על ידי השוטרים לצורך הצילומים, ובעקבות כך הוסר הפרק מהאתר ומערוץ היוטיוב. בפרק אחר מתועד מעצר של חרדי בשכונת מאה שערים כשברקע צעקות כלפי השוטרים, אך לטענת צלם העיתונות חיים גולדברג, שנכח בעת המעצר – אף אדם מלבדו לא נכח באירוע והצעקות נוספו לסצנה בזמן העריכה. בעקבות הגילויים הללו והאפשרות שקיימות בדיות נוספות בסדרה הוחלט ב-7 באוגוסט 2019 להסיר את כל פרקי הסדרה מכלל פלטפורמות השידור, שכוללות את ערוץ היוטיוב של "כאן 11" באינטרנט ומשירותי VOD של ספקיות תוכן. כמו כן הוחלט שהתוכנית לא תועבר בשידורים ליניאריים בטלוויזיה (לא ישודרו בשידורים חוזרים). לאחר עדויות נוספות על מצגי שווא החליטה מועצת התאגיד להפסיק כל התקשרות שהיא עם חברת ההפקות "קודה תקשורת". שורה של אנשי תקשורת התייצבה לצדו של מנכ"ל "קודה תקשורת", רם לנדס, ונגד החלטת תאגיד השידור. בעקבות הסערה התנצל לנדס בפני כל מי שנפגע מצילומי הסדרה ומשידורה. בעקבות תחקיר המשטרה התגלה כי היו כשלים בהתנהלות המשטרה מול צוות ההפקה, בהם חוסר במעורבות של גורם מתווך אחראי בין ההפקה לשוטרים בשטח. ב־18 במרץ 2020 דווח כי "כאן" יחדשו את ההתקשרות עם "קודה", לאחר סיומו של הליך גישור בין הגופים.

## קישורים חיצוניים
* 

* 

## הערות שוליים

קטגוריה:תוכניות טלוויזיה ישראליות
קטגוריה:תוכניות מציאות תיעודיות ישראליות
קטגוריה:תוכניות טלוויזיה ישראליות שעלו לשידור בשנת 2019
קטגוריה:כאן 11: תוכניות וסדרות
קטגוריה:משטרת ישראל בתרבות ובאמנות
קטגוריה:תוכניות טלוויזיה שמתרחשות בירושלים
בית הכנסת אוהל אברהם

**בית הכנסת 'אוהל אברהם**' (מכונה גם **בית הכנסת מונטוידאו**; בצרפתית: **Synagogue de la rue de Montevideo**) הוא בית הכנסת האשכנזי הגדול בצרפת. הוא נחנך בשנת 1893, על ידי קהילת "אגודת המסורת הישראלית" (צרפתית: Société du culte traditionnel israélite). בית הכנסת שוכן במרכז העיר ברחוב מונטוידאו שברובע ה-16 היוקרתי בפריז.

## היסטוריה

### הקהילה
[ממוזער|הרב [שרל טואטי כיהן כרב הקהילה למשך מספר חודשים]]
קהילת אוהל אברהם (A.C.T.I) היא היחידה אשר שימרה את מסורת אשכנז-היקית בפריז ולה 3 מרכזים קהילתיים. בהם מתקיימים שיעורים, חוגים, תלמוד תורה וגן ילדים. הקהילה ידועה בסגנון היוקרתי שלה ובימי חג פוקדים את המקום אנשי אצולה ואישי ציבור.

את הקהילה הנהיג בזמנו הרב שמעון לנגר, ואחרי עזיבתו לניו יורק, על ידי הרב הראשי שרל טואטי לזמן קצר. את מקומו מילא הרב ז'אן שוורץ למשך שנים רבות, עד יולי 1972, כאשר הוחלף על ידי הרב דניאל גוטליב בו שימש כרב הקהילה עד דצמבר 2002.

החל משנת 2003, מכהן הרב יעקב מילבסקי כרבה הראשי של הקהילה.

בין השנים 2006–2020 שימש הרב שמואל שפירו  כחזן ראשי, מנצח, מרצה ומנהל מוזיקלי של הקהילה.

## קישורים חיצוניים

* אתר בית הכנסת

*
אוהל אברהם
אוהל אברהם
קטגוריה:הרובע השישה-עשר של פריז
דניאל סטול

**דניאל סטול** (בשוודית: **Daniel Ståhl**; נולד ב-27 באוגוסט 1992) הוא אתלט שוודי, האלוף האולימפי (טוקיו 2020), 3 פעמים אלוף העולם (דוחה 2019, בודפשט 2023 וטוקיו 2025), סגן אלוף עולם (לונדון 2017) וסגן אלוף אירופה (ברלין 2018) בזריקת דיסקוס. בשנים 2016–2022 דורג ראשון בעולם. מדורג במקום הרביעי בכל הזמנים בזריקת דיסקוס (71.86 מטר).

## ביוגרפיה
בילדותו היה סטול שחקן הוקי קרח. כשהיה בן 15 פרש ושנה לאחר מכן החל להתאמן באתלטיקה. סטול מעיד כי בתחילה הוא לא התייחס אל זריקת הדיסקוס ברצינות, אך לאחר שהתחרה באליפות שוודיה ב-2011, שיפר את שיאו האישי בצורה ניכרת וזכה לתשואות מהקהל, הוחדרה בו מוטיבציה להתאמן יותר. מאוחר יותר באותה שנה חבר למאמנו הנוכחי, וסטין הפסטיינסון.
### 2015
באליפות העולם שנערכה בבייג'ינג באוגוסט 2015 סיים סטול במקום חמישי בזריקת דיסקוס בתוצאה של 64.73 מטר.

### 2016
באליפות אירופה שנערכה באמסטרדם בתחילת יולי 2016 סיים סטול במקום חמישי בזריקת דיסקוס בתוצאה של 64.77 מטר. באולימפיאדת ריו דה ז'ניירו הוא סיים במקום 14 בזריקת דיסקוס בתוצאה של 62.26 מטר.

### 2017
בתחרות שנערכה בסולנטנה ב-29 ביוני 2017 קבע בזריקת דיסקוס שיא שוודיה חדש של 71.19 מטר תוצאה שדירגה אותו במקום התשיעי בכל הזמנים. באליפות העולם שנערכה בלונדון באוגוסט אותה שנה הוא זכה במדליית כסף בזריקת דיסקוס בתוצאה של 69.19 מטר, אחרי אנדריוס גודזיוס מליטא (69.21 מטר) ולפני מייסון פינלי מארצות הברית (68.03 מטר).

### 2018
באליפות אירופה שנערכה בברלין ב-2018 זכה במדליית כסף בזריקת דיסקוס בתוצאה של 68.23 מטר, אחרי אנדריוס גודזיוס (68.46 מטר) ולפני לוקאס וייסהיידינגר מאוסטריה (65.14 מטר).

### 2019
בתחרות שנערכה בשוודיה בחודש יוני, שיפר את שיאו השוודי לאחר שזרק את הדיסקוס למרחק של 71.86 מטר, תוצאה שמדרגת אותו במקום הרביעי בכל הזמנים, ביחד עם יורי דומצ'ב מברית המועצות.
#### אלוף עולם
באליפות העולם שנערכה בדוחה בספטמבר 2019 זכה במדליית זהב בזריקת דיסקוס בתוצאה של 67.59 מטר, לפני פדריק דקרס מג'מייקה (66.94 מטר) ולוקאס וייסהיידינגר (66.82 מטר).

### 2021
#### אלוף אולימפי
באולימפיאדת טוקיו זכה במדליית זהב בזריקת דיסקוס בתוצאה של 68.90 מטר, לפני בן ארצו סימון פטשון (67.39 מטר) ולוקאס וייסהיידינגר (67.07 מטר).

### 2022
באליפות העולם שנערכה ביוג'ין, אורגון, ארצות הברית ביולי הוא סיים במקום רביעי בתוצאה של 67.10 מטר. 

### 2023
באליפות העולם שנערכה בבודפשט זכה במדליית זהב בשיא אליפות חדש של 71.46 מטר, לפני אלוף העולם היוצא כריסטיאן צ'ה מסלובניה (70.02 מטר) ומיקולאס אלקנה מליטא (68.85 מטר).

### 2024
#### אלוף אולימפי
באולימפיאדת פריז סיים במקום שביעי בתוצאה של 66.95 מטר.

### 2025
באליפות העולם שנערכה בטוקיו זכה במדליית זהב בתוצאה של 70.47 מטר, לפני מיקולאס אלקנה (67.84 מטר) ואלכס רוז מסמואה (66.96 מטר) ובכך זכה בתואר בפעם השלישית.

## שיאים אישיים
### אצטדיון
* הדיפת כדור ברזל: 19.38 מטר (2016)
* זריקת דיסקוס: 71.86 מטר (2019)

## קישורים חיצוניים

## הערות שוליים

קטגוריה:אתלטים שוודים
קטגוריה:זורקי דיסקוס
קטגוריה:אלופי עולם באתלטיקה
קטגוריה:אלופים אולימפיים: זריקת דיסקוס (גברים)
קטגוריה:אתלטים באולימפיאדת ריו דה ז'ניירו (2016)
קטגוריה:זורקי דיסקוס באולימפיאדת טוקיו (2020)
קטגוריה:משתתפים שוודים באולימפיאדת פריז (2024)
קטגוריה:שוודים שנולדו ב-1992
פרלאן מנדי

**פרלאן מנדי** (בצרפתית: **Ferland Mendy**; נולד ב-8 ביוני 1995) הוא כדורגלן צרפתי המשחק בעמדת המגן השמאלי בריאל מדריד מהלה ליגה ובנבחרת צרפת.

## קריירה
מנדי נולד במולאן-אן-איוולין שבצרפת, להורים ממוצא סנגלי. בגיל 15 מנדי הושב על כיסא גלגלים ונאמר לו כי לא יוכל לשחק כדורגל אי פעם בעתיד.

בעונת 2016/2017 שיחק בקבוצת לה הבר מהליגה השנייה, בה ערך 35 הופעות. ב-19 באוגוסט 2016 כבש את שערו הראשון בקבוצה בהפסד 1–3 לטרואה במסגרת הליגה השנייה.

ב-29 ביוני 2017 חתם באולימפיק ליון מליגה הראשונה על חוזה לחמש שנים תמורת חמישה מיליון אירו. הוא כבש את שערו הראשון בקבוצה ב-15 בספטמבר במשחק מול קן במסגרת הליגה.

ב-19 ביוני 2019 חתם בריאל מדריד על חוזה לשש שנים. הוא ערך את הופעת הבכורה שלו בריאל מדריד ב-1 בספטמבר 2019, במשחק במסגרת הליגה הספרדית מול ויאראל אשר הסתיים בתיקו 2-2. ב-12 בינואר 2020 היה שותף לזכייה של ריאל מדריד בסופר קאפ הספרדי, כששיחק בשני המשחקים, חצי הגמר והגמר. ב-13 ביולי 2020 כבש שער בכורה במשחק מול גרנדה.

### נבחרת צרפת
בנובמבר 2018 זומן מנדי לבחרת צרפת וערך את הופעתו הראשונה ב-20 בנובמבר 2018, כאשר נכנס כמחליף במסגרת משחק ידידות מול נבחרת הולנד.

נכלל בסגל נבחרת צרפת לטורניר יורו 2024.

## תארים
### קבוצתיים
;ריאל מדריד
* הסופר קאפ הספרדי (2): 2019/2020, 2021/2022
* אליפות ספרד (3): 2019/2020, 2021/2022, 2023/2024
* ליגת האלופות (2) : 2021/2022, 2023/2024
* הסופר קאפ האירופי (2) : 2022, 2024

### אישיים
* נבחרת השנה של הליגה הצרפתית הראשונה: 2017/2018, 2018/2019

## קישורים חיצוניים

## הערות שוליים

קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני לה האבר
קטגוריה:כדורגלני אולימפיק ליון
קטגוריה:כדורגלני ריאל מדריד
קטגוריה:כדורגלני נבחרת צרפת
קטגוריה:כדורגלני יורו 2024
קטגוריה:ספורטאים צרפתים בספרד
קטגוריה:צרפתים שנולדו ב-1995
אליהו בן חיים (ראנ"ח)

**רבי אליהו בן חיים**, המכונה גם **ראנ"ח** (ה'ר"צ, 1530 [בקירוב] - השע"ג, 1613) היה רב טורקי, חכם באשי, ומראשוני האחרונים.

## ביוגרפיה
נולד בסביבות שנת ר"ץ באדריאנופול, לאביו רבי ברוך בן חיים. למד בעירו אצל רבי מרדכי מטלון, ונודע כאחד התלמידים החכמים והמיוחדים. לאחר מכן לימד תורה בבתי מדרש שונים בעיר.

בשנת ה'של"ה, 1575, עזב את אדריאנופול ועבר לקושטא, בירת טורקיה, שם התמנה לרב ולחכם באשי. בעת שבתו על כיסא הרבנות הורצו אליו אלפי שאלות.

עמד בקשרים טובים עם חכמי דורו, ובהם רבי יוסף מטראני, מהרשד"ם, רבי שמואל יפה-אשכנזי, מהרש"ך, ועוד.

נפטר בשנת שע"ג ונטמן בקושטא.

בתו נישאה לרבי משה בנבנשתי. בנו יחידו נפטר בחיי אביו.

## כתביו
רוב כתביו נשדדו ואבדו. מבין ספריו שרדו:
* **שו"ת ראנ"ח**
* תשובות שנספחו לספר **מים עמוקים,** לרבי אליהו מזרחי (הרא"ם).
* **"שיטה" על מסכת כתובות**. נדפס יחד עם השו"ת.
* **הנותן אמרי שפר** או **תנא דבי אליהו** - דרשות.

## קישורים חיצוניים
* רבי אליהו בן חיים, באתר דעת
* רבי אליהו בן חיים, באתר ישיבה

## הערות שוליים

קטגוריה:רבנים: אחרונים
קטגוריה:נושאי משרת חכם באשי של קושטא
קטגוריה:ילידי 1530
קטגוריה:נפטרים ב-1613
צבי יוכמן

**צבי (צביקה) אפרים יוכמן** (נולד ב-30 ביוני 1959, ירושלים) הוא רואה חשבון ואיש עסקים ישראלי, מייסד ושותף מנהל (ביחד עם ניר דגן) בקרן השקעות סקיי. 

לפני שהקים את קרן השקעות סקיי, היה יוכמן שותפו של פרופסור יצחק סוארי במשרד הייעוץ "סוארי-יוכמן", והתמחה בהבראת חברות בקשיים.

## ביוגרפיה ולימודים
צבי אפרים יוכמן נולד לחנה ומרדכי יוכמן (הוכמן) בשנת 1959 בירושלים.
אביו היה מנהל החשבונות הראשי של קרן קיימת לישראל. אחיו הוא שלום הוכמן, פרופ' למימון ובעברו מנכ"ל בנק מרכנתיל.

שירת בצה"ל בחיל התותחנים.

בשנת 1984 סיים את לימודיו באוניברסיטה העברית לתואר ראשון בחשבונאות וכלכלה, ובשנת 1986 סיים את התואר השני במינהל עסקים באוניברסיטה העברית, עם התמחות במימון וחשבונאות, בהצטיינות.

בשנת 1987 תואר במשפטים, גם כן באוניברסיטה העברית.

צבי יוכמן נשוי לאביבה ואב לארבעה. מתגורר בירושלים.

## קריירה מקצועית
### לפני הקמת קרן השקעות סקיי
בשנת 1999 עזב יחד עם פרופסור יצחק סוארי את משרד רואי החשבון סומך חייקין ושות', לשם הקמת משרד הייעוץ "סוארי ושות'", שם היה פעיל עד להקמת קרן ההשקעות סקיי.

יוכמן התמחה בתוכניות הבראה, ובתוך כך עסק באחדים מתיקי פשיטת הרגל המורכבים שהיו במדינה – הסדר הקיבוצים וניהול מלאי החירום של החיטה במדינה (אולגס) ועוד.

אחד מתיקי ההבראה הגדולים אותם ניהל היה של חברת הכבלים תבל. בשנת 2002 מונה יוכמן כנאמן לחברת הכבלים תבל, וכמנהל מיוחד כדי לעזור לחברה מול התביעה והחובות שהיו לה. יוכמן ליווה את פרשת תבל מתחילתה (ביחד עם ניר דגן, שהפך בהמשך לשותפו להקמת קרן סקיי). כאשר החברה נכנסה להליכי הקפאת הליכים, הוביל יוכמן מהלך של הבראה לחברה, והגיע להסדרים עם נושיה.

בין השנים 1990 ל-1999 שימש כמרצה למימון באוניברסיטה העברית, לתלמידי תואר ראשון ושני בחשבונאות ומינהל עסקים.

משנת 1994 ועד 1999 היה חבר הדירקטוריון ויו"ר ועדת השקעות בקופות הגמל של בנק המזרחי המאוחד בעיימ.

בשנים 1995 ועד 1997 היה מנכ"ל קבוצת הבניה "מריו לזניק", שנסחרה בבורסה.

בנוסף לאלו, יוכמן מכהן כיו"ר בהתנדבות של ועדת הבנייה של יד ושם, וכיו"ר ועדת הבנייה של הספרייה הלאומית ירושלים.

### קרן השקעות סקיי
בשנת 2005 הקים יוכמן יחד עם ניר דגן ויצחק סוארי את קרן השקעות סקיי, שהיא קרן השקעות פרטית, המנהלת הון של יותר מ-800 מיליון דולר, בארבע קרנות, שגויסו בעיקר ממשקיעים מוסדיים בישראל ומחוצה לה.

יוכמן הוא יו"ר חברת אייקון גרופ, שקרן ההשקעות סקיי היא בעלת השליטה העיקרית בה.

## קישורים חיצוניים

* מבחר כתבות על צבי יוכמן, באתר כלכליסט
* מבחר כתבות על צבי יוכמן, באתר גלובס
* מבחר כתבות על צבי יוכמן, באתר ביזפורטל

## הערות שוליים

קטגוריה:מנכ"לים ישראלים
קטגוריה:רואי חשבון ישראלים
קטגוריה:בוגרי האוניברסיטה העברית בירושלים
קטגוריה:בוגרי האוניברסיטה העברית בירושלים: משפטים
קטגוריה:יועצים כלכליים ישראלים
קטגוריה:כלכלנים ישראלים
קטגוריה:דירקטורים ישראלים
קטגוריה:ירושלים: אישים
קטגוריה:ישראלים שנולדו ב-1959
ויליאם לי (יזם סיני)

**לי בין** או בכינויו המערבי **ויליאם לי** (בסינית: **李斌**; פין-יין: **Lǐ Bīn**; נולד ב-9 באוגוסט 1974) הוא מיליארדר ויזם היי-טק סדרתי סיני. לי ידוע בעיקר כמייסד ומנכ"ל חברת הרכבים החשמליים החדשנית ניאו, אשר בשלה הוא מכונה "אילון מאסק הסיני".

בדצמבר 2020 *[[פורבס]]* העריך את שוויו בכ-7.8 מיליארד דולר. לי ייסד, והשקיע במעל 40 חברות בתחום האינטרנט, ותעשיית רכב.

לי נולד ב-1974 באנחויי בחווה לייצור חלב, הוא עבד בזמן שלמד בבית הספר. מגיל 7 הוא ומשפחתו חסכו כסף כדי שיוכל ללמוד באוניברסיטה. הוא אכן למד לבסוף באוניברסיטת בייג'ינג וסיים עם תואר ראשון בסוציולוגיה ומשפט.

## פרסים
* יזם השנה של GQ לשנת 2017
* איש השנה של אגודת סוחרי הרכב 2017
* נבחר לאחד מעשרת האישים המובילים בתחום הכלכלה בסין בשנת 2017

## קישורים חיצוניים

## הערות שוליים

קטגוריה:מיליארדרים סינים
קטגוריה:בוגרי אוניברסיטת פקין
קטגוריה:סינים שנולדו ב-1974
משה יס

**משה אהרון יס** (באנגלית: **Moshe Aaron Yess**; 18 באפריל 1945 - ד' בשבט ה'תשע"א, 8 בינואר 2011) היה מוזיקאי יהודי אורתודוקסי, מלחין ואיש בידור ממונטריאול, קוויבק, קנדה. וחבר בקהילת חב"ד המקומית, יס היה מופיע בקביעות באירועי הבית חב"ד המקומי, וגם בפסטיבלים מוזיקליים כלליים בנוסף לקונצרט השנתי של האסק.

## קריירה
בשנות השישים הופיע יס יחד עם דייוויד קרוסבי, ג'פרסון איירפליין ואף עם להקת הארגון, למשך זמן הוא אף היה חלק מלהקת מוזיקה פסיכדלית, בשם Research 1-6-12, שהוציאה אלבום אחד בשנת 1968, כסולן הוא הופיע בלאס וגאס, רינו, ועוד במות מוכרות. ב-1978, הוא עבר מהוליווד, קליפורניה לירושלים, שם נרשם לישיבת דבר ירושלים, שם פגש את הרב שלום לוין, שהיה לרבו בהלכה, ולשותפו בהוצאת אלבום מגמה. הם דיברו על רתימת המוזיקה האמריקאית כדי לתקשר ליופי והערכים שביהדות, כך נולד הרעיון להפיק את "מגמה".

אחד מלהיטיו המפורסמים של יס היה "מיי זיידי", בו המשורר מספר על זכרונותיו מסבו, שהיה הקשר האחרון שלו ליהדות. זיידי ביידיש הוא סבא, והוא נגע בכמה דורות של יהודים אמריקאים וקנדים. להיטים אחרים במגמה היו "לא הולך לעבוד בשבת" ו"לא מתבייש".

יס חבר לאייבי רוטנברג להפקת סדרה לילדים בשם מכונת המידות המופלאה, כאשר הוציא רוטנברג את החלק הרביעי אחר פטירתו של יס, הוא הקדיש אותו לזכרו. בשנות ה-90 הוא הקים להקת רוק בשם Burnt Offering, בברכת הרבי מלובביץ', הוא נהיה חסיד חב"ד והקים אתר לקידום דעותיו החב"דיות.

## שנים אחרונות ופטירה
יס פרש מן המוזיקה בשנותיו האחרונות עם היחלשות בריאותו, משה יס נפטר מסרטן ב-8 בינואר 2011 בטוסון, אריזונה, הוא היה בן 65 במותו.

## דיסקוגרפיה
* אופני התורה המדהימים 1–3
* אמנות מחקה חיים
* הדי ירושלים: מופע הילדים היהודים
* עם אייבי רוטנברג: מסעות 1–3
* כן יברך עם שיריו של ברוך חייט
* עם אייבי רוטנברג: מכונת המידות המופלאה 1–3
* מגמה
* מגמה: קונצרט פרידה
* מגמה: אלוקים חי וקיים בירושלים
* מגמה: הלהיטים הגדולים
* ללא מגבלות
* פינטל ייד
* הפרויקט המלכותי: סיפור פורים
* רובורג
* רוק לגאולה
* שירים על בטיחות
* שבת במחשבתי
* סיפורים מטופשים על חלם ועוד
* סיפורים שסיפר לי סבא 1–3
* סיפור תיבת נוח
* סיפור יונה והדג הגדול
* משיח עם שיריו של אבי פיאמנטה
* המורשת של יס - מחווה למוזיקה של משה יס

## קישורים חיצוניים
* 

* 
* הופעה של משה יעס ואבי פיאמנטה בפתיחת שיעור של הרב יצחק גינזבורג, באתר יוטיוב.

## הערות שוליים

קטגוריה:מוזיקאים יהודים אמריקאים
קטגוריה:חסידי חב"ד
קטגוריה:אמריקאים שנולדו ב-1945
קטגוריה:אמריקאים שנפטרו ב-2011
פיוטר מלכובסקי

**פיוטר מלכובסקי** (בפולנית: **Piotr Małachowski**; נולד ב-7 ביוני 1983) הוא אתלט פולני. הוא פעמיים סגן אלוף אולימפי (בייג'ינג 2008 וריו דה ז'ניירו 2016), אלוף עולם (בייג'ינג 2015), פעמיים סגן אלוף עולם (ברלין 2009 ומוסקבה 2013) ופעמיים אלוף אירופה (ברצלונה 2010 ואמסטרדם 2016) בזריקת דיסקוס. בשנים 2013–2015 דורג ראשון בעולם. מדורג במקום החמישי בכל הזמנים בזריקת דיסקוס (71.84 מטר).

## ביוגרפיה
### 2008
#### סגן אלוף אולימפי
באולימפיאדת בייג'ינג (2008) זכה מלכובסקי במדליית כסף בתוצאה של 67.82 מטר, אחרי גרד קנטר מאסטוניה (68.82 מטר) ולפני וירגיליוס אלקנה מליטא (67.79 מטר).

### 2009
#### סגן אלוף עולם
באליפות העולם שנערכה בברלין באוגוסט 2009 זכה מלכובסקי במדליית כסף בזריקת דיסקוס בתוצאה של 69.15 מטר, אחרי רוברט הרטינג מגרמניה (69.43 מטר) ולפני גרד קנטר (66.88 מטר).

### 2010
#### אלוף אירופה
באליפות אירופה שנערכה בברצלונה בסוף יולי 2010 זכה מלכובסקי במדלייתז הב בשיא אליפות חדש של 68.87 מטר, לפני רוברט הרטינג (68.47 מטר) ורוברט פזקאש מהונגריה (66.43 מטר).

### 2011
באליפות העולם שנערכה בטגו, קוריאה הדרומית באוגוסט 2011 הוא סיים במקום תשיעי בזריקת דיסקוס בתוצאה של 63.37 מטר.

### 2012
באולימפיאדת לונדון (2012) הוא סיים במקום חמישי בזריקת דיסקוס בתוצאה של 67.19 מטר

### 2013
בתחרות שנערכה בהנלו ב-8 ביוני 2013 קבע מלכובסקי בזריקת דיסקוס שיא פולין חדש של 71.84 מטר במכל הזמנים, תוצאה המדרגת אותו במקום חמישי בכל הזמנים. באליפות העולם שנערכה במוסקבה באוגוסט אותה שנה הוא זכה בפעם השנייה במדליית כסף בזריקת דיסקוס בתוצאה של 68.36 מטר, אחרי רוברט הרטינג (69.11 מטר) ולפני גרד קנטר (65.19 מטר).

### 2014
באליפות אירופה שנערכה בציריך באוגוסט 2014 סיים מלכובסקי במקום רביעי בזריקת דיסקוס בתוצאה של 63.54 מטר.

### 2015
#### אלוף עולם
באליפות העולם שנערכה בבייג'ינג באוגוסט 2015 זכה מלכובסקי במדליית זהב בזריקת דיסקוס בתוצאה של 67.40 מטר, לפני פיליפ מילנוב מבלגיה (66.90 מטר) ורוברט אורבנק בן ארצו (65.18 מטר).

### 2016
באליפות אירופה שנערכה באמסטרדם בתחילת יולי 2016 זכה מלכובסקי בפעם השנייה במדליית זהב בזריקת דיסקוס בתוצאה של 67.06 מטר, לפני פיליפ מילנוב (65.71 מטר) וגרד קנטר (65.27 מטר). באולימפיאדת ריו דה ז'ניירו (2016) הוא זכה במדליית כסף בתוצאה של 67.55 מטר, אחרי כריסטוף הרטינג (68.37 מטר) ולפני דניאל יזינסקי (67.05 מטר), שניהם מגרמניה.

### 2017
באליפות העולם שנערכה בלונדון באוגוסט 2017 הוא סיים במקום חמישי בזריקת דיסקוס בתוצאה של 65.24 מטר.

### 2018
באליפות אירופה שנערכה בברלין ב-2018 הוא פסל את שלושת הניסיונות שלו.

## שיאים אישיים
### אצטדיון
* זריקת דיסקוס: 71.84 מטר (2013)

## קישורים חיצוניים

קטגוריה:אתלטים פולנים
קטגוריה:זורקי דיסקוס
קטגוריה:אלופי אירופה באתלטיקה
קטגוריה:אלופי עולם באתלטיקה
קטגוריה:אתלטים באולימפיאדת בייג'ינג (2008)
קטגוריה:אתלטים באולימפיאדת לונדון (2012)
קטגוריה:אתלטים באולימפיאדת ריו דה ז'ניירו (2016)
קטגוריה:זורקי דיסקוס באולימפיאדת טוקיו (2020)
קטגוריה:פולנים שנולדו ב-1983
קיוו

ממוזער|230px|צפון קיוו ודרום קיוו ("The Kivus")
**קיווּ** היה שמו של אזור מנהלי גדול ברפובליקה הדמוקרטית של קונגו תחת שלטונו של מובוטו ססה סקו שגבל באגם קיוו. הוא כלל שלושה תת-אזורים (בצרפתית: "Sous-Regions") צפון-קיוו, דרום-קיוו ומַנְייֶמַה, המתאימים לשלושת המחוזות הנוכחיים שנוצרו בשנת 1986. עיר הבירה של אזור קיוו הייתה בּוּקווּ, והבירות של שלושת תת-האזורים היו גוֹמַא, אוּבירה וקינדוּ.

בקיוו מתרחשת מלחמת אזרחים  משנת 2004, בין כוחות הצבא לבין ארגוני מורדים מבני ההוטו, המגובים על ידי צבא רואנדה, בה מתו כ-12,000 בני אדם, רובם אזרחים.

ב-1 באוגוסט 2018 פרצה בקיוו מגפת אבולה  שגבתה את חייהם של 2,264 בני אדם.

## גאוגרפיה
קיוו הוא שמו של כל האזור סביב אגם קיוו, כולל חלקים מרואנדה המכילים את הרוב המכריע של האוכלוסייה שסביב האגם המונה קרוב למיליון איש. האזור מאופיין על ידי צמחייה עבותה, ועונת גידול חקלאי ארוכה הנובעת בחלקה מרומו של האזור (1,500 מ' בגובה פני המים של האגם) והטבע הגעשי של הקרקע שלו. אזור קיוו מהווה את נקודת שיא הגובה של עמק השבר המזרח אפריקאי.

## קישורים חיצוניים

## הערות שוליים

קטגוריה:הרפובליקה הדמוקרטית של קונגו: חלוקה מנהלית
קטגוריה:הרפובליקה הדמוקרטית של קונגו: גאוגרפיה
ארני קלברלי

**ארנסט אלברט "ארני" קלברלי** (באנגלית: **Ernest Albert "Ernie" Calverley**; 30 בינואר 1924 – 20 באוקטובר 2003) היה כדורסלן ומאמן כדורסל אמריקאי, אשר שיחק בליגת ה-BAA בין השנים 1946–1949.

## ביוגרפיה
קלברלי נולד בעיר פוטאקט שברוד איילנד, ובין השנים 1943–1946 למד באוניברסיטת רוד איילנד. בעונת 1945/1946 העפילה רוד איילנד לגמר "טורניר ההזמנה הלאומי" (NIT), אשר נחשב באותה תקופה לטורניר המכללות היוקרתי ביותר, אך הפסידה במשחק הגמר מול אוניברסיטת קנטקי, בתוצאה 45–46.

בשנת 1946 הצטרף לקבוצת פרובידנס סטימרולרס, לקראת עונת הבכורה של ליגת ה-BAA (לימים ליגת ה-NBA). בעונתו הראשונה הוביל את כל שחקני הליגה עם ממוצע של 3.4 אסיסטים בממוצע למשחק, אליהם הוסיף 14.3 נקודות למשחק (מקום שישי בליגה), ונבחר לחמישייה השנייה של העונה. גם בעונה הבאה הוביל את ה-BAA באסיסטים, עם 2.5 בממוצע למשחק. בסיום עונתו השלישית התפרק מועדון הסטימרולרס, וקלברלי פרש ממשחק, בגיל 25 בלבד. ממוצעיו הכוללים לאורך הקריירה הם 11.9 נקודות ו-3.5 אסיסטים למשחק. בכל 3 עונותיה סיימה פרובידנס עם מאזן ניצחונות שלילי, ומאזנה הכולל היה 46 ניצחונות ו-122 הפסדים (27.4%).

בין השנים 1957–1968 שימש כמאמן קבוצת הכדורסל של אוניברסיטת רוד איילנד. 

ב-20 באוקטובר 2003 נפטר קלברלי, לאחר סיבוך בניתוח השתלת קוצב לב.

## קישורים חיצוניים

## הערות שוליים

קטגוריה:אמריקאים ילידי רוד איילנד
קטגוריה:כדורסלנים אמריקאים
קטגוריה:רוד איילנד: כדורסלנים
קטגוריה:כדורסלני אוניברסיטת רוד איילנד
קטגוריה:כדורסלני פרובידנס סטימרולרס
קטגוריה:מאמני כדורסל אמריקאים
קטגוריה:אמריקאים שנולדו ב-1924
קטגוריה:אמריקאים שנפטרו ב-2003
כריסטיאן טראמיץ

**כריסטיאן טראמיץ** (בגרמנית: **Christian Tramitz**; נולד ב-29 ביוני 1955) הוא שחקן גרמני.

## ביוגרפיה
טראמיץ נולד במינכן למפיק הקולנוע רודולף ולמוניקה טראמיץ. אחיו ניקולס  שינה את שם משפחתו לגרמוס, והוא הכנר הראשי בתזמורת הסימפונית של וינה. סבו מצד האם הוא השחקן האוסטרי פאול הרביגר , בת-דודו היא השחקנית מאבי הרביגר . בני משפחה נוספים הם אליזבת אורת , כריסטיאנה  ומארזה הרביגר , בנותיהם של אטילה הרביגר  ושל פאולה וסלי .

בתחילת דרכו למד תולדות האמנות, פילוסופיה ודרמה והחל את הקריירה שלו בתחום המדיה שהגיש, תוכנית ברדיו של מינכן.

מ-1997 ועד 2002 הופיע בתוכנית הקומדייה "Bullyparade" ביחד עם חברו מיכאל הרביג.

ב-2001 שיחק בסרט "Der Schuh des Manitu" המהווה פארודיה על סרטי מערבונים וב-2004 שיחק בסרט ההמשך שלו "Traumschiff Surprise – Periode 1".

ב-2004 גילם את הצייד ב-"7 Dwarves – Men Alone in the Wood", סרט קומדייה העוקב אחר האגדה של שלגייה ושבעת הגמדים.

ב-2006 גילם מורה לצרפתית בסרט "Französisch für Anfänger".

ב-2007 שיחק בקומדיה הרומנטית של טיל שווייגר "ארנב בלי אוזניים".

ב-2008 שיחק בסרט הביוגרפי על הזמר פאלקו.

ב-2009 שיחק בסרט האוסטרי "Das Vaterspiel".

ב-2010 גילם סוכן FBI בסרט "Jerry Cotton".

ב-2015 שיחק בקומדיה הרומנטית "Gut zu Vögeln" וגם שיחק ולקח חלק בכתיבת התסריט לסרט "Gespensterjäger – Auf eisiger Spur" המתבסס בעיקרו על ספר של קורנליה פונקה.

הוא דובב בסרטי הנפשה רבים, ובהם ב"מוצאים את נמו", "טינקרבל", שם דיבב את בובל, "צעצוע של סיפור 3", שבו דיבב את קן, הוא דובב בסרט "Lissi und der wilde Kaiser" המהווה פארודיה לסרט "סיסי" והופיע במספר סדרות טלוויזיה.

טראמיץ אב לתאומים מנישואיו הראשונים, ב-2004 התחתן בשנית והוא אב לבן ובת מנישואיו אלה.

## קישורים חיצוניים

קטגוריה:שחקני קולנוע וטלוויזיה גרמנים
קטגוריה:מדבבים גרמנים
קטגוריה:גרמנים שנולדו ב-1955
צ'יק האלברט

**צ'ארלס פינקני "צ'יק" האלברט** (באנגלית: **Charles Pinkney "Chick" Halbert**; 27 בפברואר 1919 – 4 במרץ 2013) היה כדורסלן אמריקאי, אשר שיחק בליגות ה-BAA וה-NBA בין השנים 1946–1951.

## ביוגרפיה
האלברט נולד בעיר אולבני שבטקסס, ובין השנים 1939–1942 למד באוניברסיטת טקסס המערבית A&M.

בשנת 1946 הצטרף לקבוצת שיקגו סטאגס, לקראת עונת הבכורה של ליגת ה-BAA (לימים ליגת ה-NBA). לאורך עונתו הראשונה קלע 12.7 נקודות בממוצע למשחק (עשירי ב-BAA), ובסיומה נבחר לחמישייה השנייה של העונה, לצד חברו לקבוצה מקס זסלופסקי אשר נבחר לחמישייה הראשונה. בפלייאוף  העפילה שיקגו לגמר הליגה, אך הפסידה מול פילדלפיה ווריורס בתוצאה 1–4. לאורך סדרת הגמר היה האלברט הקלעי המוביל של קבוצתו, עם 14.4 נקודות בממוצע למשחק.

בעונת  העפיל פעם נוספת לגמר ה-NBA, כשחקן פילדלפיה ווריורס, אך קבוצתו הפסידה מול בולטימור בולטס בתוצאה 2–4. ב-3 העונות הבאות שיחק עבור בוסטון סלטיקס, פרובידנס סטימרולרס, וושינגטון קפיטולס ובולטימור בולטס, בטרם פרש ממשחק בשנת 1951. לאורך הקריירה ב-BAA/NBA קלע 8.8 נקודות בממוצע למשחק והשתתף ב-303 משחקים בסך הכול, אשר הציבו אותו בעת פרישתו כשחקן בעל מספר המשחקים הרב ביותר בליגה.

ב-4 במרץ 2013 נפטר האלברט בעיר קופוויל שבוושינגטון, בגיל 94.

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:כדורסלנים אמריקאים
קטגוריה:כדורסלני שיקגו סטאגס
קטגוריה:כדורסלני פילדלפיה ווריורס
קטגוריה:כדורסלני בוסטון סלטיקס
קטגוריה:כדורסלני פרובידנס סטימרולרס
קטגוריה:כדורסלני וושינגטון קפיטולס
קטגוריה:כדורסלני בולטימור בולטס (1944–1954)
קטגוריה:טקסס: כדורסלנים
קטגוריה:בוגרי אוניברסיטת טקסס A&M
קטגוריה:אמריקאים שנולדו ב-1919
קטגוריה:אמריקאים שנפטרו ב-2013
קטגוריה:כדורסלני אוניברסיטאות ומכללות בארצות הברית
חטנגה

**חטנגה** (ברוסית: **Хатанга**) הוא כפר בסובייקט הפדרלי קרסנויארסק ברוסיה, ואחד מהיישובים הצפוניים בה.

הכפר ממוקם על גדות הנהר חטנגה  בחצי האי טיימיר, בגובה של 30 מטר מעל פני הים.

נכון למפקד האוכלוסין שנערך ברוסיה בשנת 2010, אוכלוסיית הכפר מונה 2,645 תושבים.

משמעת שם חטנגה היא "נהר גדול" באבנקית. ההתיישבות בחטנגה החלה במאה ה-17.

הכפר משמש כיעד תיירותי לתיירים מערביים המעוניינים לטייל בשממה הטבעית של סיביר. בחטנגה ישנו נמל תעופה, מלון, מוזיאון לתולדות הטבע - מוזיאון הממותה המחתרתית. השוכן במערת קרח ענקית, המוזיאון הוא ביתם של אחד האוספים הגדולים ביותר של שרידי ממותה בעולם, אשר מאוחסנים permafrost,ותחנת דיווח על מזג האוויר.

הכפר ממוקם קרוב למכתש הפגיעה פופיגאי - מכתש בצפון סיביר שנוצר כתוצאה מפגיעת אסטרואיד.

## קישורים חיצוניים

*  

## הערות שוליים

קטגוריה:חבל מנהלי קרסנויארסק: יישובים
קטגוריה:רוסיה: כפרים
פרנק באומהולץ

**פרנק קונראד באומהולץ** (באנגלית: **Frank Conrad Baumholtz**; 7 באוקטובר 1918 – 14 בדצמבר 1997) היה כדורסלן ושחקן בייסבול אמריקאי. בעונת  שיחק בקבוצת קליבלנד רבלס מליגת ה-BAA, ובין השנים 1947–1957 שיחק בקבוצות סינסינטי רדס, שיקגו קאבס ופילדלפיה פיליז מליגת ה-MLB.

## ביוגרפיה
באומהולץ נולד בכפר מידווייל שבאוהיו, ובין השנים 1938–1941 למד באוניברסיטת אוהיו. בעונת 1940/1941 הוביל את קבוצת הכדורסל של האוניברסיטה לשלב הגמר של "טורניר ההזמנה הלאומי" (NIT), אשר נחשב באותה תקופה לטורניר המכללות היוקרתי ביותר. בסיום העונה זכה בתואר השחקן המצטיין של הטורניר, ונבחר לחמישיית העונה בליגת המכללות (First-team All-American).

בשנת 1945 החל לשחק כדורסל עבור קבוצת "יאנגסטאון ברס" מליגת ה-NBL, ובשנת 1946 הצטרף לקבוצת קליבלנד רבלס לקראת עונת הבכורה של ליגת ה-BAA (לימים ליגת ה-NBA). בעונתו היחידה בקבוצה קלע 14.0 נקודות בממוצע למשחק (שמיני בליגה), ובסיומה נבחר לחמישייה השנייה של העונה.

בשנת 1947 עבר לשחק בייסבול ב-MLB, ולאורך 10 עונותיו בליגה השתתף ב-1,019 משחקים, חבט 25 הום ראנס והעמיד ממוצע חבטות של 0.290.

ב-14 בדצמבר 1997 נפטר באומהולץ בעיר וינטר ספרינגס שבפלורידה, בגיל 79.

## קישורים חיצוניים

* 

## הערות שוליים

קטגוריה:אמריקאים ילידי אוהיו

קטגוריה:כדורסלנים אמריקאים
קטגוריה:אוהיו: כדורסלנים
קטגוריה:שחקני בייסבול אמריקאים
קטגוריה:כדורסלני אוניברסיטת אוהיו
קטגוריה:שחקני סינסינטי רדס
קטגוריה:שחקני פילדלפיה פיליז
קטגוריה:שחקני שיקגו קאבס
קטגוריה:אמריקאים שנולדו ב-1918
קטגוריה:אמריקאים שנפטרו ב-1997
קטגוריה:שחקני השדה החיצון
I Don't Care

**I Don't Care** (בעברית: **לא אכפת לי**) הוא שיר של הזמר-יוצר הבריטי אד שירן, שהוקלט ביחד עם הזמר הקנדי ג'סטין ביבר, כסינגל הראשון מתוך אלבום האולפן הרביעי של שירן, No.6 Collaborations Project.

השיר יצא לאור ב-10 במאי 2019. תחילה, פרסם שירן הצצה לשיר ברשת החברתית אינסטגרם, חמישה ימים לפני כן. כמו כן, פרסם ביבר את המשך ההצצה לשיר יום לאחר מכן. השיר הגיע לצמרת המצעדים במדינות כמו הממלכה המאוחדת, הונגריה, דנמרק, שוודיה ועוד. בנוסף לכך, נכנס השיר היישר אל העשירייה הפותחת במצעד הבילבורד הוט 100.

## רקע
הסינגל "I Don't Care" הוא השיר הרביעי של אד שירן וג'סטין ביבר ביחד. שניהם תרמו את קולם לשיר של ליל דיקי על כדור הארץ בשנת 2019 הנקרא "Earth", בנוסף לזה, שירן כתב את השיר של ביבר "Love Yourself", והשיר של מייג'ור לייזר "Cold Water".

איגוד תעשיית ההקלטות הבריטי העניק לשיר את תואר הזהב על מכירות של 400,000 עותקים במדינה.

## ביקורת

### רשימות סוף שנה
"I Don't Care" נחשב בעיני מבקרים רבים לאחד השירים הטובים ביותר בשנת 2019.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אד שירן
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי ג'סטין ביבר
קטגוריה:שירים שנכתבו על ידי מקס מרטין
קטגוריה:שירים שנכתבו על ידי שלבאק
קטגוריה:שירים שהופקו על ידי מקס מרטין
קטגוריה:שירים שהופקו על ידי שלבאק
קטגוריה:וידאו קליפים שבוימו על ידי אמיל נאוה
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון במלזיה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:שירי יהלום בברזיל
קטגוריה:שירי יהלום בצרפת
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת דף ג'אם רקורדינגס
קטגוריה:סינגלים בהוצאת וורנר מיוזיק גרופ
Harem

***Harem*** (בעברית: **[[הרמון|הַרמוֹן]]**) הוא אלבום האולפן השמיני של הזמרת-יוצרת האנגלייה שרה ברייטמן. האלבום יצא לאור ב-19 במרץ 2003, בהוצאת חברת התקליטים אנג'ל רקורדס. כמו כן, מתוך האלבום יצאו הסינגלים; "It's a Beautiful Day", "Free", "What You Never Know", "Harem" ו-"Beautiful".

האלבום הגיע למקום הראשון במצעד האלבומים שבטאיוואן, והראשון במצעד האלבומים הקלאסיים.

## רקע ויציאה
*Harem* בדומה לאלבומים נוספים של ברייטמן, הופק על ידי פרנק פיטרסון. בארצות הברית, זכה האלבום להצלחה רבה כאשר נמכר שם בכ-333,000 עותקים. בגרמניה זכה להצלחה גם כן, כאשר נמכר שם בכ-100,000 עותקים. מפיק האלבום, פרנק פיטרסון, הפיק בשנת 1997 את אלבומה של הזמרת-יוצרת הישראלית עפרה חזה, *[[Ofra Haza]]* והקלטות וסקיצות שהוקלטו על ידה באותה התקופה ולא נכנסו לאלבום שובצו בשיר "Mysterious Days".

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי שרה ברייטמן
קטגוריה:אלבומי קונספט
קטגוריה:אלבומים באנגלית
קטגוריה:אלבומים שהופקו על ידי פרנק פיטרסון
קטגוריה:אלבומי חברת אנג'ל רקורדס
מפרצון בריאלמון

**מפרצון בריאלמון** (באנגלית: **Brialmont Cove**) הוא מפרצון, היוצא ממפרץ יוז, בחוף המערבי של ארץ גרהאם, בחצי האי האנטארקטי שבאנטארקטיקה.

המפרצון נמצא בין נקודת צ'ארלס ונקודת ספרינג.

## היסטוריה
### גילוי המפרץ
המפרצון התגלה בשנת 1898 על ידי המשלחת האנטארקטית הבלגית, בפיקודו של אדריאן דה ז'ארלש.

### מקור השם
ז'ארלש קרא למפרצון על שמו של לוטננט גנרל הנרי אלקסיס בריאלמון, איש צבא בלגי.

### בסיס ארגנטינאי

במסגרת מלחמתה של ארגנטינה בבריטניה לשליטה באזור (שהגיעה לשיאה במלחמת פוקלנד), הקימה ארגנטינה בסיסים באזורים רבים בשטח הטריטוריה הבריטית באנטארקטיקה. בשנת 1954 הוקם בסיס מסוג זה במפרצון בריאלמון.

## לקריאה נוספת
• Damien Gildea, **[https://books.google.co.il/books?id=TrHtBgAAQBAJ&pg=PT75&lpg=PT75&dq=%22Brialmont+Cove%22&source=bl&ots=g8dj9EfroF&sig=ACfU3U2BjRzndnW51j5Jyl0JKR01qkjr8w&hl=en&sa=X&ved=2ahUKEwiOwf_xmoXjAhXtMewKHVo7A-A4ChDoATAIegQICBAB#v=onepage&q=%22Brialmont%20Cove%22&f=false Mountaineering in Antarctica: complete guide: Travel guide]**

• Ben Saul, Tim Stephens, **[https://books.google.co.il/books?id=1ajnCgAAQBAJ&pg=PA827&lpg=PA827&dq=%22Brialmont+Cove%22&source=bl&ots=XB6V6rpfmX&sig=ACfU3U2ECwE4T_lWNewTjwcLaci5F87m6g&hl=en&sa=X&ved=2ahUKEwiOwf_xmoXjAhXtMewKHVo7A-A4ChDoATAKegQIBxAB#v=onepage&q=%22Brialmont%20Cove%22&f=false Antarctica in International Law]**, P 827

## קישורים חיצוניים
* מפרצון בריאלמון באתר הסקר הגאולוגי של ארצות הברית
* מפרצון בריאלמון באתר הגאזט האנטארקטי של ממשלת אוסטרליה
* מפרצון בריאלמון באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור מפרצון בריאלמון
* מפת אזור מפרצון בריאלמון

## הערות שוליים

בריאלמון
בריאלמון
תחנת הכוח התרמית עקבה

**תחנת הכוח התרמית עקבה** היא תחנת כוח לייצור חשמל, הממוקמת בקרבת העיר עקבה שבדרום ירדן. זו תחנת הכוח הגדולה ביותר במדינה.

התחנה הוקמה בשנת 1986. היא שוכנת מדרום לעיר, בסמוך לחוף מפרץ אילת וגבול ירדן-ערב הסעודית.

כושר ייצור החשמל של התחנה הוא 650 מגוואט. מותקנות בה חמש טורבינות להפקת חשמל על בסיס שרפת דלק. כושר הייצור של כל אחת מהטורבינות, הוא 130 מגוואט.

הטורבינות בתחנה, הונעו בעבר בדלק נוזלי. לאחר הקמת צינור הגז הערבי
ביולי 2003, הן הוסבו להנעה באמצעות גז טבעי.

## ראו גם

* תחנת הכוח הסולארית שמס מעאן

## קישורים חיצוניים
* מסמך אודות הסבת התחנה לפעולה באמצעות גז טבעי 

## הערות שוליים

עקבה
קטגוריה:עקבה: מבנים
קטגוריה:ירדן: תחנות כוח
ג'רלד מקוי

**ג'רלד מקוי** (באנגלית: **Gerald McCoy**, 25 בפברואר 1988) הוא שחקן פוטבול אמריקאי המשחק בעמדת תאקל הגנתי  בקבוצת דאלאס קאובויס שבליגת ה-NFL. מקוי שיחק בפוטבול מכללות  באוקלהומה וזכה בתקופה זו בתוארי All-America . בשנת 2010, גויס במיקום השלישי בדראפט עבור קבוצת טמפה ביי באקנירס. נבחר לשחק בפרו בול שש פעמים וכן זכה שלוש פעמים בתואר All-Pro  בקטגוריית "First Team".

## ביוגרפיה
מקוי נולד באוקלהומה סיטי לפטרישיה וג'רלד מקוי. בצעירותו עסק בפוטבול ובהדיפת כדור ברזל. בשנת 2005 נבחר לשחקן ההגנתי של השנה על ידי USA Today. בין השנים 2006–2009 שיחק בפוטבול מכללות. לקראת דראפט ה-NFL לשנת 2010, נחשב לאחד שחקני הפוטבול המבוקשים ביותר. בדראפט זה נבחר שלישי לשחק בקבוצת טמפה ביי באקנירס. במאי 2019 עזב את הקבוצה וביוני 2019 הצטרף לקבוצת קרוליינה פנתרס. ב-2020 הצטרף לדאלאס קאובויס.

## חיים אישיים
מקוי נשוי לאבוני מקוי ולזוג חמישה ילדים. השתתף בעונה החמישית של הסדרה הליגה.

בינואר 2019, אימץ אורח חיים טבעוני

## קישורים חיצוניים

## הערות שוליים

קטגוריה:שחקני קרוליינה פנתרס
קטגוריה:ספורטאים טבעונים
קטגוריה:טבעונים אמריקאים
קטגוריה:שחקני טמפה ביי באקנירס
קטגוריה:שחקני דאלאס קאובויס
קטגוריה:בוגרי אוניברסיטת אוקלהומה
קטגוריה:אמריקאים שנולדו ב-1988
מלתעות האימה

"**מלתעות האימה**" (באנגלית: ***Crawl***) הוא סרט אימה-הישרדות אמריקאי אשר בוים על ידי אלכסנדר אג'ה, לפי תסריט שכתבו מיכאל רסמוסן ושון רסמוסן. את הדמויות הראשיות מגלמות קאיה סקודלריו וברי פפר.

הסרט יצא לאקרנים ב-10 ביולי 2019, בהפצת סרטי פרמאונט. בישראל יצא הסרט ב-29 באוגוסט 2019. סרט אימה חדש על סופת הוריקן מאלכסנדרה אג'ה.

## עלילה
הסרט מתחיל כאשר סופה טרופית כבדה פוגעת בפלורידה, עיר הולדתה של היילי קלר (קאיה סקודלריו). היא בוחרת להתעלם מהתרעות הפינוי של העיר, ומחליטה לנסוע לשם במטרה למצוא את אביה, דייב קלר (ברי פפר), שנעלם בפתאומיות.

כאשר מגיעה היילי אל בית אביה, היא מגלה כי הוא פצוע אנושות. בסמוך לכך, היא מנסה לעצור את הדימום שלו, תוך שהיא מטפלת בו. לאחר מכן, השניים ננעלים במרתף, תוך שהשיטפון מבחוץ חודר פנימה ויחד איתו, גם האליגטורים שתוקפים ופוצעים את השניים בצורה קשה ובלתי הפיכה.

## ליהוק
* קאיה סקודלריו – היילי קלר, בתו של דייב
* ברי פפר – דייב קלר, אביה של היילי
* רוס אנדרסון – וייד טיילור
* אנסון בון – סטאן
* חוסה פלמה – פיט
* מורוויד' קלארק – בת' קלר

## קישורים חיצוניים
* 

**ביקורות:**
* 

## הערות שוליים

קטגוריה:סרטי 2019
קטגוריה:סרטי אימה מ-2019
קטגוריה:סרטים באנגלית
קטגוריה:סרטי אסונות
קטגוריה:סרטי אימה אמריקאיים
קטגוריה:סרטי מותחן אימה אמריקאיים
קטגוריה:סרטים שצולמו בבלגרד
קטגוריה:סרטים על תנינאים
לנראוטיד

**לנראוטיד** (בלועזית: lanreotide) הוא החומר הפעיל בתרופה **סומטולין** (somatuline) המשמשת לטיפול באקרומגליה, ובתסמינים הנגרמים על ידי גידולים נוירואנדוקריניים, בעיקר, תסמונת קרצינואידית. לנראוטיד הוא אוקטפפטיד, אנלוג של סומטוסטטין, בעל פעילות ארוכת טווח, בדומה לאוקטראוטיד. הרצף של לנראוטיד, הוא H-D-2Nal-Cys(1)-Tyr-D-Trp-Lys-Val-Cys(1)-Thr-NH2.

לנראוטיד (כלנראוטיד אצטט) מיוצר על ידי חברת איפסן, ומשווק בשם המסחרי סומטולין, והוא אושר למכירה בארצות הברית על ידי מנהל המזון והתרופות האמריקאי (FDA) ב-30 באוגוסט 2007. התרופה זמינה במספר מדינות, כולל בריטניה, אוסטרליה וקנדה.

## פרמקולוגיה
לנראוטיד הוא אנלוג סינתטי של סומטוסטטין, הורמון מעכב, הנמצא בגוף באופן טבעי, אשר חוסם את שחרורם של מספר הורמונים אחרים, בכללם, הורמון גדילה, הורמון מגרה בלוטת התריס (TSH) אינסולין וגלוקגון. לנראוטיד נקשר לאותם קולטנים כמו סומטוסטטין, אם כי עם זיקה גבוהה יותר לקולטנים פריפריים, ועם פעילות דומה. עם זאת, בעוד סומטוסטטין מתפרק במהירות בגוף (בתוך דקות), הוא בעל זמן מחצית חיים, ארוך הרבה יותר, ומייצר השפעות הרבה יותר ממושכות.

## התוויות
לנראוטיד משמש לטיפול באקרומגליה, עקב גידולים המפרישים הורמון גדילה בבלוטת יותרת המוח (היפופיזה) או שאינם בבלוטה, לטיפול בתסמינים הנגרמים על ידי גידולים נוירואנדוקריניים, בעיקר גידולים קרצינואידים וויפומות. בארצות הברית ובקנדה, לנראוטיד מותווה לטיפול באקרומגליה בלבד. בבריטניה, לנראוטיד מותווה אף לטיפול של אדנומה טירוטרופית, גידול נדיר של בלוטת יותרת המוח, אשר מפריש TSH.

לנראוטיד הראה גם פעילות נגד גידולים שאינם אנדוקריניים, ויחד עם אנלוגים אחרים של סומטוסטטין הוא נחקר כתרופה אפשרית נוגדת-גידול כללית.

בדצמבר 2014 אישר מינהל המזון והתרופות האמריקאי את לנראוטיד לטיפול בחולים עם גידולים נוירואנדוקריניים גסטרואנטרופנקריאטיים, שעברו דיפרנציאציה בצורה מתונה או טובה, בלתי ניתנים לכריתה, מתקדמים מקומית או גרורתיים (GEP-NETs).

לנראוטיד משמש לטיפול במחלת כבד פוליציסטית. כמו כן, הודגם כי לנראוטיד מפחית את נפח הכבד ב־264 מ"ל, בממוצע.

## תופעות לוואי
תופעות הלוואי העיקריות של טיפול עם לנראוטיד, הן כאב קל עד מתון באתר ההזרקה והפרעות במערכת העיכול, כגון שלשולים, בחילות והקאות. מקרים בודדים של היווצרות אבן המרה נקשרו עם השימוש בלנראוטיד, במיוחד על פני תקופות זמן ארוכות.

## התרופה בישראל
התרופה מאושרת לשיווק בישראל, כתמיסה להזרקה תת-עורית, אחת לחודש, בשם סומטולין אוטוג'ל וכאבקה וממס להכנת תרחיף, להזרקה תוך-שרירית, אשר ניתנת כל עשרה או ארבעה עשר ימים, בשם סומטולין ש.מ., התרופות מיועדת לטיפול באקרומגליה, בתסמינים הקליניים הקשורים בגידולים של המערכת הנוירואנדוקרינית, במספר גידולי מעי ולבלב מתקדמים שלא ניתן להסירם בניתוח, ובאדנומות טירוטרופיות ראשוניות הקשורות לפעילות יתר של בלוטת התריס (היפרתירואידיזם). התרופה נכללת בסל הבריאות בהגדרות הבאות:

הטיפול בתרופה סומוטולין אוטוג'ל יינתן לטיפול בחולה הסובל מאחד מהבאים:
*אקרומגליה
*גידולים נוירואנדוקרינים (במיוחד גידולים קרצינואידים)

הטיפול בתרופה סומטולין ש.מ. יינתן לטיפול בחולה הסובל מאחד מאלה:
*אקרומגליה
*גידולים נוירואנדוקרינים (במיוחד גידולים קרצינואידים)
*אדנומה תירוטרופית ראשונית כהכנה או כטיפול משלים לניתוח ו/או הקרנות או כאשר ניתוח או הקרנות אינם מתאימים

## קישורים חיצוניים
*

## הערות שוליים

קטגוריה:תרופות לפי א'-ב'
קטגוריה:פפטידים ציקליים
החווה המלכותית

**החווה המלכותית** (באנגלית: **Royal Ranch**) היא מיני-סדרה בריטית מסוגת דרמה קומית שנוצרה עבור ערוץ דיסני הבריטי. הקרנת הבכורה של הסדרה התקיימה ב-20 בנובמבר 2017 באפליקציית ערוץ דיסני בבריטניה ובאירלנד. בישראל הסדרה שודרה לראשונה עם כתוביות בעברית ב-12 בדצמבר 2017 בערוץ היוטיוב של ערוץ דיסני ישראל. לסדרה יש עונה 1 ו-3 פרקים באורך 5–6 דקות. שפת המקור של הסדרה היא אנגלית.

## תקציר הסדרה
הסדרה עוסקת בסיפורה של פיני, נערה צעירה שאוהבות לטפל בסוסים אשר מתגוררת אצל סבתא, אן מארי. בעקבות מכירתה של לוטי, הסוסה של פיני, פיני בהתחלה עצובה, אבל זמן קצר לאחר מכן חייה משתנים כאשר היא מקבלת את הצעתו של המלך אוסוולד ללמד את האחים התאומים, הנסיכה הנרייטה והנסיך ארתור, לרכב על סוסים בסן מורינה. בהתחלה פיני האמינה שהיא יכול ללמד אותם לרכב על סוסים בקלות, אבל התאומים עשו לה מעשי קונדס שגרמו לה לחשוב אחרת. כשפיני מתחילה להרגיש בנוח וליהנות בסן מורינה, היא מתקרבת אל סוד משפחתי, ובנוסף היא פוגשת המפתיע את הנסיך אויגן.

## השחקנים והדמויות
* מיה ג'נקינס - פיני
* לוסילה גנדולפו - אן מארי
* לא ידוע - הנסיך אויגן
* איוון אספצ'ה - המלך אוסוולד
* לא ידוע - הנסיך ארתור
* אמה גלינסקי - הנסיכה הנרייטה
* לא ידוע - נאדין

## שידור הסדרה
כל פרקי העונה הראשונה הופצו ב-20 בנובמבר 2017 באפליקציית ערוץ דיסני בבריטניה ובאירלנד. בישראל כל פרקי העונה הראשונה הופצו בלעדית בערוץ היוטיוב של ערוץ דיסני ישראל.

## פרקים
### עונה 1

## קישורים חיצוניים

* פלייליסט פרקי הסדרה, בערוץ היוטיוב של ערוץ דיסני ישראל

קטגוריה:סדרות דרמה בריטיות
קטגוריה:סדרות קומדיה בריטיות
קטגוריה:סדרות טלוויזיה בריטיות שעלו לשידור בשנות ה-2010
קטגוריה:דיסני: סדרות טלוויזיה
קטגוריה:מיני-סדרות טלוויזיה
קטגוריה:סדרות טלוויזיה בריטיות לילדים
אגדות ילדים

**אגדות ילדים** (ביפנית: **世界童話アニメ全集**, באנגלית: **My Favorite Fairy Tales**) היא סדרת אנימה יפנית משנת 1986, אשר בכל פרק מציגה סיפור אגדה שונה. הסדרה בוימה על ידי רוברט בארון, ונכתבה על ידי וינסטון ריצ'רד. 

הסדרה הופצה במקור בשנת 1986 על ידי סבן אנטרטיינמנט ב-5 קלטות בתקן VHS. בישראל הסדרה הופצה לראשונה בדיבוב לעברית בקלטות בתקן VHS, ולאחר מכן בשנת 1991 שודרה בערוץ הילדים. לסדרה יש עונה אחת ו-14 פרקים באורך 12 דקות. שפת המקור של הסדרה היא יפנית.

## פרקי הסדרה
כל פרק בסדרה מציג סיפור אגדה שונה. האגדות שמוצגות בסדרה:
* החתול במגפיים
* כיפה אדומה
* שלושה חזירונים קטנים
* הברווזון המכוער
* הזאב ושבעת הגדיים
* היפהפייה הנרדמת
* שלגיה ושבעת הגמדים
* סינדרלה
* הקוסם מארץ עוץ
* השטיח המעופף
* עלי באבא וארבעים השודדים
* כושי סמבו
* בת הים הקטנה
* הסנדלר והגמדים

## המדבבים בעברית
במאי ומפיק הדיבוב של הגרסה העברית היה יעקב שם טוב.

* קובי מידן - קריינות
* אסף כחולי
* גני תמיר
* לימור רוזנר מוג'ה
* עינת בן ישראל
* רונית כץ
* שמעון כהן

## הפצה
הסדרה הופצה במקור בשנת 1986 על ידי סבן אנטרטיינמנט ב-5 קלטות בתקן VHS. העיתון הבריטי "דיילי מירור" הפיץ את הפרקים של "שלושה חזירונים קטנים" ו"עלי באבא וארבעים השודדים" ב-DVD כחלק מקידום המכירות של העיתון. בשנת 2006, Digiview Entertainment הפיצה את הפרק של "הקוסם מארץ עוץ" כחלק מהסדרה "Cartoon Craze".

בישראל הסדרה הופצה לראשונה בדיבוב לעברית בקלטות בתקן VHS, ולאחר מכן בשנת 1991 שודרה בערוץ הילדים.

## מוזיקה
המוזיקה נכתבה על ידי חיים סבן ושוקי לוי. רוב המוזיקה של הסדרה נמצאת גם בסדרת הטלוויזיה "אגדות האחים גרים".

## ראו גם
* אגדות האחים גרים (אנימה)

## קישורים חיצוניים

* הכרך של ה-Blu-ray הראשון ב-IMDb
* הכרך של ה-Blu-ray השני ב-IMDb
* הכרך של ה-Blu-ray השלישי ב-IMDb
* הכרך של ה-Blu-ray הרביעי ב-IMDb
* 

קטגוריה:ערוץ הילדים: תוכניות רכש
קטגוריה:סדרות אנימה
קטגוריה:סדרות אנימה משנות ה-1980
קטגוריה:סבן אנטרטיינמנט: תוכניות וסדרות
קטגוריה:יצירות עיבוד של סיפורי אלף לילה ולילה
קטגוריה:יצירות עיבוד של מעשיות האחים גרים
קטגוריה:סדרות טלוויזיה יפניות שעלו לשידור בשנת 1986